Γενική Συνέλευση του Οργανισμού Ηνωμένων Εθνών

Η Γενική Συνέλευση του Οργανισμού Ηνωμένων Εθνών (αγγλικά: United Nations General Assembly - UNGA/GA), είναι το πρώτο κατά σειρά κύριο όργανο του ΟΗΕ, του οποίου η σύσταση, οι επιμέρους αρμοδιότητες και τα καθήκοντα προβλέπονται από τον Καταστατικό Χάρτη του ΟΗΕ.

 Η Γενική Συνέλευση συγκροτείται από όλα τα κράτη μέλη του Οργανισμού, τα οποία σήμερα (2021) ανέρχονται σε 193. Κάθε μέλος της Γενικής Συνέλευσης διαθέτει μόνο μία ψήφο και μπορεί να εκπροσωπείται με πέντε αντιπροσώπους το ανώτερο. Αποτελεί το κύριο διασκεπτικό όργανο του ΟΗΕ έχοντας το δικαίωμα να συζητεί και να προβαίνει σε συστάσεις επί διαφόρων θεμάτων που περιλαμβάνονται στον Καταστατικό Χάρτη. Σημειώνεται ότι δεν έχει την εξουσία της επιβολής συγκεκριμένων ενεργειών σε οποιαδήποτε κυβέρνηση κράτους μέλους, πλην όμως οι συστάσεις της έχουν ηθική βαρύτητα ως έκφραση της παγκόσμιας κοινής γνώμης. Συνεπώς η Γενική Συνέλευση με τις συζητήσεις και τα πορίσματά της ασκεί έναν ηθικό έλεγχο που εκδηλώνεται ως πίεση για τα ενδιαφερόμενα μέρη. Η Γ.Σ. συζητεί οποιοδήποτε θέμα ανάγεται στους σκοπούς και τις αρχές του Καταστατικού Χάρτη συνεχεία των οποίων μπορεί να προβαίνει ανάλογα σε προτάσεις ή συστάσεις. Η δε ευχέρεια της διατύπωσης συστάσεων περιορίζεται κατά τους ακόλουθους δύο τρόπους: α) είτε με την παραπομπή του θέματος, που απαιτούνται κάποιες ενέργειες εκ μέρους του Οργανισμού, στο Συμβούλιο Ασφαλείας του ΟΗΕ, β) είτε ν' αδυνατεί να κάνει πρόταση για θέμα που ήδη έχει επιληφθεί το Συμβούλιο Ασφαλείας, ως κύριο εκτελεστικό όργανο του ΟΗΕ. Οι περιορισμοί αυτοί τυγχάνουν προς αποφυγή λανθασμένων διατυπώσεων ή αντιφατικών λύσεων από τα δύο κύρια όργανα για το ίδιο θέμα. Οι αρμοδιότητες της Γ.Σ. του ΟΗΕ διακρίνονται σε αποκ Συμβουλίου Ασφαλείας διορίζει τον Γενικό Γραμματέ α. Σημειώνεται πως κάθε κράτος-μέλος τόσο στη Γενική Συνέλευση όσο και στο Συμβούλιο Ασφαλείας διαθέτει μόνο μία ψήφο. Τούτο αποτελεί εφαρμογή της αρχής της ισότητας μεταξύ των μελών. Παρά ταύτα, η απόλυτη νομική ισότητα δεν εφαρμόζεται για τον λόγο ότι κάτι τέτοιο θα ήταν εντελώς αδύνατο με τη διεθνή πραγματικότητα. Η ύπαρξη ιδιαίτερα των Μεγάλων Δυνάμεων αποτελεί μια διεθνή πραγματικότητα που δεν μπορεί εξ ανάγκης ν' αγνοηθεί. Επομένως έχει εγκαταλειφθεί η αρχή της παμψηφίας που ίσχυε στη Κοινωνία των Εθνών, όπου η ψήφος των μικρών κρατών ακινητοποιούσε τον τότε Οργανισμό, και ακολουθείται η αρχή της πλειοψηφίας, είτε ενισχυμένης είτε απλής. Περίπτωση αυξημένης πλειοψηφίας για λήψη απόφασης των 2/3 των αντιπροσώπων απαιτείται για σημαντικά θέματα όπως είναι οι συστάσεις για τη διατήρηση της ειρήνης και ασφάλειας, η εκλογή των μη μονίμων μελών του Συμβουλίου Κηδεμονίας, η αποδοχή ή αποπομπή μελών, ζητήματα προϋπολογισμού του Οργανισμού κ.λπ. Απλή πλειοψηφία εφαρμόζεται για λήψη αποφάσεων που αφορούν θέματα μικρότερης σημασίας που όμως δεν εμπίπτουν στις αρμοδιότητες του Συμβουλίου Ασφαλείας. Οι σύνοδοι της Γενικής Συνέλευσης διακρίνονται στις τακτικές, τις έκτακτες και τις ειδικές. Τακτική σύνοδος. Η Τακτική Σύνοδος της Γ.Σ. συνέρχεται κάθε χρόνο στις 3 Σεπτεμβρίου και συνεχίζεται μέχρι και τα μέσα Δεκεμβρίου του ίδιου έτους. Έκτακτη σύνοδος. Η έκτακτη σύνοδος μπορεί να συγκληθεί εφόσον το ζητήσει το Συμβούλιο Ασφαλείας ή η πλειοψηφία των μελών του Οργανισμού, ή ακόμα και ένα μέλος που υποστηρίζεται όμως από την πλειοψηφία. Ειδική σύνοδος. Η ειδική σύνοδος συγκαλείται μέσα σε 24 ώρες για πολύ επείγοντα θέματα και εφόσον το ζητήσουν εννέα μέλη του Συμβουλίου Ασφαλείας ή η πλειοψηφία των μελών του ΟΗΕ ή και ένα μέλος του ΟΗΕ που υποστηρίζεται όμως από την πλειοψηφία. Ο πρόεδρος της Γενικής Συνέλευσης εκλέγεται από τα μέλη της κάθε χρόνο. Συντομογραφίες: Πριν το 1966COS: Έδρα της Κοινοπολιτείας EAS: Έδρα για την Ανατολική Ευρώπη και την Ασία LAS: Έδρα για τη Λατινική Αμερική MES: Έδρα για τη Μέση Ανατολή WES: Έδρα για την Δυτική ΕυρώπηΑπό το 1966Αφρική: Ομάδα Αφρικής Ασία-Ειρηνικός: Ομάδα χωρών από Ασία και Ειρηνικό, από το 2011 Ομάδα Ασίας-Ειρηνικού. EEG: Ομάδα Ανατολικής Ευρώπης GRULAC: Ομάδα Λατινικής Αμερικής και Καραϊβικής WEOG: Ομάδα χωρών από Δυτική Ευρώπη και λοιπές χώρες United Nations General Assembly Webcast archive for the UN General Assembly Subsection of the overall UN webcast site Verbatim record of the 1st session of the UN General Assembly, Jan. 1946 UN Democracy: hyper linked transcripts of the United Nations General Assembly and the Security Council UN General Assembly – Documentation Research Guide Council on Foreign Relations: The Role of the UN General Assembly